

REPUBLIKA HRVATSKA - REPUBBLICA DI CROAZIA

ISTARSKA ŽUPANIJA - REGIONE ISTRIANA

**GRAD BUJE - BUIE**

**CITTÀ DI BUJE – BUIE**

**Upravni odjel za komunalne djelatnosti**

**Assessorato ai servizi comunali**

KLASA/CLASSE: 112-01/25-01/02

URBROJ/NUM.PROT.: 2163-2-05/1-25-13

Buje/Buie, 07. ožujka/marzo 2025.

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 96/18 i 112/19, u daljnjem tekstu: Zakon), Pročelnik Upravnog odjela za komunalne djelatnosti raspisao je javni natječaj za prijam u službu na neodređeno vrijeme, na radno mjesto:

- Referenta – komunalnog redara – 1 izvršitelj/ica,

te daje sljedeću:

**OBAVIJEST**

**o objavi, opisu službeničkog mjesta, plaći i provjeri znanja i sposobnosti**

Javni natječaj je objavljen u oglasnom dijelu Narodnih novina br. 40/2025 od 07.03.2025. godine, na mrežnoj stranici Grada Buja ([www.buje.hr](http://www.buje.hr)) i na oglasnoj ploči Grada Buja – Buie (Istarska 2, 52460 Buje).

Opis službeničkog mjesta utvrđen je u Pravilniku o unutarnjem redu gradske uprave Grada Buja („Službene novine Grada Buja“, br. 26/24 - pročišćeni tekst, 5/25), koji glasi kako slijedi:

**REFERENT – KOMUNALNI REDAR**

Kategorija: III.

Potkategorija: Referent

Klasifikacijski rang: 11

**Standardna mjerila :**

Stručno znanje:

- srednja stručna sprema društvene ili tehničke struke ili gimnazijskog usmjerenja

- najmanje jedna godina radnog iskustva na odgovarajućim poslovima

- položen državni ispit

- poznavanje talijanskog jezika

- poznavanje rada na računalu (programi word, excel, power point)

- položen vozački ispit „B“ kategorije

Stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika;

Stupanj samostalnosti koji uključuje stalni nadzor i upute nadređenog službenika;

Stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika;

Stupanj stručne komunikacije koji uključuje kontakte unutar nižih unutarnjih ustrojstvenih jedinica upravnoga tijela.

**Opis poslova:**

* provodi nadzor nad provedbom odluke o komunalnom redu te ima pravo i obvezu rješenjem ili na drugi propisani način narediti fizičkim i pravnim osobama mjere za održavanje komunalnog reda propisane odlukom o komunalnom redu odnosno druge mjere propisane zakonom - **približan postotak radnog vremena** koji je potreban za obavljanje navedenih poslova **55%**,
* vodi dnevnik rada i evidenciju službenih zabilješka, - **približan postotak radnog vremena** koji je potreban za obavljanje navedenih poslova **5%**,
* evidentira bespravnu gradnju i prekršaje protiv prirode i okoliša, javnog zdravlja i slično, te poduzima odgovarajuće mjere prema nadležnim inspekcijama, - **približan postotak radnog vremena** koji je potreban za obavljanje navedenih poslova **5%**,
* prati stanje prometne, gospodarske i turističke signalizacije i predlaže mjere za njeno poboljšanje, - **približan postotak radnog vremena** koji je potreban za obavljanje navedenih poslova **5%**,
* sudjeluje u pripremi prijedloga općih akata u dijelu koji se odnosi na komunalni red, uređenje prometa, korištenje javnih površina, uspostave tržnice na malo i drugo, - **približan postotak radnog vremena** koji je potreban za obavljanje navedenih poslova **5%**,
* provodi komunalni red za sajmenih dana i gradskih manifestacija, - **približan postotak radnog vremena** koji je potreban za obavljanje navedenih poslova **5%**,
* osigurava veterinarsko-higijeničarski servis, deratizaciju i dezinsekciju na području Grada Buja, - **približan postotak radnog vremena** koji je potreban za obavljanje navedenih poslova **5%**,
* obavlja nadzor nad trgovačkim društvom „6 maj“ d.o.o. Umag u dijelu zbrinjavanja građevinskog otpada i krupnog otpada, - **približan postotak radnog vremena** koji je potreban za obavljanje navedenih poslova **5%**,
* obavlja poslove nadzora nad provedbom Zakona o poljoprivrednom zemljištu i Odluke o agrotehničkim mjerama, kao i druge poslove vezane za utvrđivanje činjenica i prikupljanja dokaza o stanju i načinu korištenja poljoprivrednog zemljišta, - **približan postotak radnog vremena** koji je potreban za obavljanje navedenih poslova **5%**,
* obavlja ostale stručne i upravne poslove koji proizlaze iz propisa o komunalnom gospodarstvu, za potrebe gradske uprave i proračunskih korisnika po nalogu pročelnika upravnog tijela - **približan postotak radnog vremena** koji je potreban za obavljanje navedenih poslova **5%**,

**Podaci o plaći:**

Plaću radnog mjesta za koje se raspisuje javni natječaj čini umnožak koeficijenta složenosti poslova radnog mjesta referenta, koji iznosi **1,85**  i osnovice za izračun plaće od **947,18 eura bruto,** uvećan za 0,5% za svaku navršenu godinu radnog staža.

**Provjera znanja i sposobnosti :**

Provjera znanja i sposobnosti sastoji se od:

* pisane provjere (10 pitanja, 1 pitanje=1 bod)

1. Provjera stručnog znanja

**Izvori za pripremu za pisano testiranje**:

1. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20)
2. Zakon o službenicima i namještenicima u lokalnoj i područnoj(regionalnoj) samoupravi („Narodne novine“ br. 86/08, 61/11, 04/18 i 112/19)
3. Zakon o komunalnom gospodarstvu („Narodne novine“ br. 68/18, 110/18, 32/20 i 145/24)
4. Odluka o komunalnom redu Grada Buje-Buie („Službene novine Grada Buja“, br. 05/19) s Izmjenama i dopunama Odluke o komunalnom redu („Službene novine Grada Buja“, br. 18/22)
5. Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Službene novine Grada Buja“, br. 05/18) s Izmjenama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Službene novine Grada Buja“, br. 5/21)
6. Odluka o nerazvrstanim cestama i javno prometnim površinama na području Grada Buja – Buie („Službene novine Grada Buja“, br. 06/22)
7. Provjera praktičnog znanja talijanskog jezika
8. Provjera rada na osobnom računalu – praktična provjera na računalu MS Word, MS

Excel, Internet)

**IV.** Intervjuse sastoji od općenitih pitanja o ranije stečenom stručnom iskustvu, motivacijama za navedeno radno mjesto, provjeri poznavanja Talijanskog jezika i budućim očekivanjima kandidata/kinje. Intervju se provodi kroz slobodnu komunikaciju samo sa kandidatima/kinjama koji su ostvarili najmanje 50% bodova na pisanom testiranju.

**Pravila testiranja:**

* po dolasku na testiranje od kandidata/kinje će biti zatražena odgovarajuća identifikacijska isprava (osobna iskaznica) kojom se utvrđuje identitet kandidata/kinje
* za kandidata koji ne pristupi na testiranje smatrat će se da je povukao prijavu na natječaj
* rezultati testiranja boduju se od 1 do 10 bodova
* nakon provedenog postupka Povjerenstvo utvrđuje rang listu kandidata prema ukupnom

broju ostvarenih bodova.

* Kandidati/kinje koji ostvare najmanje 50% bodova na pisanom testiranju bit će pozvani na

intervju koji se boduje sa 1 do 10 bodova.

* Povjerenstvo dostavlja Pročelniku Upravnog odjela za komunalne djelatnosti rang listu kandidata i izvješće o provedenom postupku koje potpisuju svi članovi Povjerenstva
* Pročelnik Upravnog odjela donosi rješenje o prijmu u službu koje se dostavlja svim kandidatima koji su se prijavili za radno mjesto.

**POZIV ZA TESTIRANJE** bit će objavljen, najmanje 5 dana prije održavanja istog, na mrežnoj stranici Grada Buja – Buie te oglasnoj ploči Grada Buja – Buie (Istarska 2, 52460 Buje).

**GRAD BUJE-BUIE**